stanford-oval/wikipedia huggingface dataset:
พรเทพ ม้ามณี

| พรเทพ ม้ามณี |
| --- | --- |

เกิด: 1 เมษายน พ.ศ. 2512 (55 ปี) จังหวัดกรุงเทพมหานคร ประเทศไทย
สัญชาติ: ไทย
ศิษย์เก่า: คณะแพทยศาสตร์ศิริราชพยาบาล มหาวิทยาลัยมหิดล
อาชีพ: แพทย์
มีชื่อเสียงจาก: ศัลยศาสตร์ออร์โทพีดิกส์, เวชศาสตร์การกีฬา
นาวาโท นายแพทย์ พรเทพ ม้ามณี หรือ หมอโต้ง เป็นแพทย์ผู้เชี่ยวชาญสาขาศัลยศาสตร์ออร์โทพีดิกส์, ด้านเวชศาสตร์การกีฬา เฉพาะทางด้านการผ่าตัดส่องกล้องข้อไหล่และเข่า โรงพยาบาลกรุงเทพ และสภากรรมการสมาคมกีฬาฟุตบอลแห่งประเทศไทย ในพระบรมราชูปถัมภ์
ประวัติ

นายแพทย์พรเทพ ม้ามณีเป็นผู้มีผลงานด้านการกีฬาที่ได้รับการกล่าวถึงหลายเคส อาทิ ทำหน้าที่ตรวจร่างกายร็อบบี ฟาวเลอร์ เมื่อครั้งที่เข้ามาเป็นสมาชิกใหม่ของสโมสรฟุตบอลเอสซีจี เมืองทอง ยูไนเต็ด ซึ่งนายแพทย์พรเทพเป็นแพทย์ประจำสโมสรดังกล่าว
เป็นผู้ดูอาการพนิดา คำศรี ซึ่งเป็นนักยกน้ำหนักทีมชาติไทยชุดโอลิมปิกฤดูร้อน 2012
รวมถึงให้การรักษากวิน ธรรมสัจจานันท์ ซึ่งเป็นผู้รักษาประตูทีมชาติ โดยได้ให้กวินทำกายภาพบำบัด ผลปรากฏว่าฟื้นตัวได้เร็วมาก ซึ่งแพทย์ผู้ดูแลดาบิด บียา ที่เป็นเพื่อนสมัยเรียนของนายแพทย์พรเทพ ได้ขอเทปการรักษาเพื่อนำไปเป็นแนวทางในการรักษาให้แก่นักกีฬาในสังกัดในเวลาต่อมา
ในเดือนกรกฎาคม 2556 เอรียา จุฑานุกาล ซึ่งเป็นนักกีฬากอล์ฟ เกิดอาการบาดเจ็บเอ็นฉีกขาดบริเวณหัวไหล่ นายแพทย์พรเทพได้ร่วมกับทีมแพทย์ทำการผ่าตัดทางกล้องเย็บเอ็นที่ฉีกขาดยึดเข้ากับข้อกระดูก
นายแพทย์พรเทพได้ทำการผ่าตัดกระดูกงอกที่ข้อเท้า และตรวจอาการบาดเจ็บกล้ามเนื้อต้นขาด้านหลังให้กับ ชนาธิป สรงกระสินธ์
นายแพทย์พรเทพ ยังเป็นแพทย์ผู้ทำการผ่าตัดข้อเท้า ให้กับสารัช อยู่เย็น ที่ได้รับบาดเจ็บข้อเท้าขวาหักจากเกมไทยลีกที่ เมืองทอง พบ สุโขทัย เอฟซี เมื่อเดือนกุมภาพันธ์ พ.ศ. 2560
รวมถึงยังเป็นแพทย์ผู้รักษาอาการบาดเจ็บของธนบูรณ์ เกษารัตน์ที่ได้รับบาดเจ็บที่หัวเข่า และยังมีบุคคลที่มีชื่อเสียงอีกมากมายเข้ามาตรวจรักษากับนายแพทย์พรเทพ อาทิเช่น สุฐิตา ปัญญายงค์ เจตริน วรรธนะสิน ณวัฒน์ กุลรัตนรักษ์ ดัสกร ทองเหลา ฐิติพันธ์ พ่วงจันทร์
นอกจากนี้เป็นแพทย์ผู้ทำการผ่าตัดเอ็นเข่าข้างซ้าย ให้กับทรัพย์สิรี แต้รัตนชัย นักแบดมินตันคู่ผสมมือ 1 ของโลกในขณะนั้น เมื่อช่วงเดือนตุลาคม พ.ศ. 2560
ประสบการณ์

เป็นแพทย์ประจำทีมชาติไทย และสโมสรไทยลีก 1 หลายแห่ง ตั้งแต่ พ.ศ. 2545 จนถึงปัจจุบัน
มีประสบการณ์ทำการผ่าตัดเข่า ACL, PCL, MENISCUS และ CARTILAGE SURGERIES มากกว่า 300 เคส/ปี และทำการผ่าตัดไหล่ มากกว่า 200 เคส/ปี
ดำรงตำแหน่งผู้อำนวยการศูนย์เวชศาสตร์การกีฬาและออกกำลังกายกรุงเทพ โรงพยาบาลกรุงเทพ ซึ่งได้รับการรับรองจากฟีฟ่าเป็นศูนย์การแพทย์แห่งความเป็นเลิศของฟีฟ่าตั้งแต่ พ.ศ. 2555 ซึ่งเป็นศูนย์เดียวในเอเชียตะวันออกเฉียงใต้
คณะกรรมการ: สมาคมฟุตบอลแห่งประเทศไทย ตั้งแต่ พ.ศ. 2567
แหล่งข้อมูลอื่น

ทุกกีฬาและการออกกำลังกายมีความ ‘เสี่ยง’ มาพร้อมรับมือไปกับ ‘หมอโต้ง’ พรเทพ ม้ามณี แพทย์คู่ใจนักกีฬาทีมชาติไทยแห่ง BASEM
พญากระรอก

| พญากระรอก ช่วงเวลาที่มีชีวิตอยู่: กลางยุคไมโอซีนถึงปัจจุบัน |
| --- | --- |

พญากระรอกดำ (Ratufa bicolor)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
ชั้นฐาน:: Eutheria
อันดับใหญ่:: Euarchontoglires
อันดับ:: Rodentia
อันดับย่อย:: Sciuromorpha
วงศ์:: Sciuridae
วงศ์ย่อย:: Ratufinae Moore, 1959
สกุล:: Ratufa Gray, 1867

ชนิด
 ดูในเนื้อหา
ชื่อพ้อง
 Eoscuirus  Rukaia
พญากระรอก (อังกฤษ: Oriental giant squirrels) เป็นสัตว์ฟันแทะจำพวกกระรอกที่มีขนาดใหญ่สกุลหนึ่ง โดยจัดอยู่ในวงศ์ย่อย Ratufinae และใช้ชื่อสกุลว่า Ratufa (/รา-ตู-ฟา/)
พบทั้งหมด 4 ชนิด แพร่กระจายพันธุ์ตั้งแต่อนุทวีปอินเดียไปจนถึงตอนใต้ของจีน และเอเชียตะวันออกเฉียงใต้ มีพฤติกรรมอาศัยและหากินบนต้นไม้ใหญ่ในป่าดิบ มีขนาดความยาวโดยเฉลี่ยของลำตัวไม่รวมหางประมาณ 1 ฟุต
ในยุคก่อนประวัติศาสตร์ เชื่อว่าพญากระรอกมีความหลากหลายทางชนิดมากกว่านี้ เพราะมีสัตว์ที่มีลักษณะคล้ายคลึงกันอยู่ในยุคกลางไมโอซีน (ประมาณ 16-15.2 ล้านปีก่อน) พบในเยอรมนี
ชนิดที่ยังอยู่ในปัจจุบัน

พญากระรอกเหลือง (Ratufa affinis)
พญากระรอกดำ (Ratufa bicolor)
พญากระรอกอินเดีย (Ratufa indica)
พญากระรอกศรีลังกา (Ratufa macroura)
พญากระรอกบินสีดำ

| พญากระรอกบินสีดำ |
| --- | --- |

สถานะการอนุรักษ์
 ไม่มีข้อมูล  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Rodentia
วงศ์:: Sciuridae
สกุล:: Aeromys
สปีชีส์:: A.  tephromelas 
ชื่อทวินาม
Aeromys  tephromelas (Günther, 1873)

ชนิดย่อย
 A. t. phaeomelas  A. t. tephromelas
พญากระรอกบินสีดำ (อังกฤษ: Black flying squirrel; ชื่อวิทยาศาสตร์: Aeromys  tephromelas) เป็นกระรอกบินขนาดใหญ่ชนิดหนึ่ง จำพวกพญากระรอกบิน เป็นกระรอกบินที่มีขนาดใหญ่ มีความยาวลำตัวและหัวประมาณ 42 เซนติเมตร หางยาว 50 เซนติเมตร มีจุดเด่นคือสีขนที่เป็นสีดำเข้มหรือน้ำตาลเข้มทั้งตัว ลำตัวด้านล่างสีจางกว่าและมีขนสีเทาแซม ส่วนหัวมีขนาดเล็ก หากินในเวลากลางคืน โดยสามารถร่อนไปมาได้ระหว่างต้นไม้จากต้นที่สูงกว่าไปหาต้นที่เตี้ยกว่าหรือระดับเดียวกัน น้ำหนักตัวประมาณ 900 กรัม  พญากระรอกบินสีดำ พบได้ในป่าดิบชื้นในแหลมมลายู โดยพบตั้งแต่ภาคใต้ของไทยตั้งแต่จังหวัดกระบี่ลงไป, มาเลเซีย, สิงคโปร์, บรูไน, มาเลเซียตะวันออกและเกาะสุมาตรา
แหล่งข้อมูลอื่น

ข้อมูลที่เกี่ยวข้องกับ Aeromys  tephromelas ที่วิกิสปีชีส์
พญากระรอกบินลาว

| พญากระรอกบินลาว |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Rodentia
วงศ์:: Sciuridae
วงศ์ย่อย:: Sciurinae
เผ่า:: Pteromyini
สกุล:: Biswamoyopterus
สปีชีส์:: B.  laoensis
ชื่อทวินาม
Biswamoyopterus laoensis Sanamxay, Douangboubpha, Bumrungsri, Xayavong, Xayaphet, Satasook & Bates 2013

พญากระรอกบินลาว (อังกฤษ: Laotian giant flying squirrel; ชื่อวิทยาศาสตร์: Biswamoyopterus laoensis) เป็นกระรอกบินขนาดใหญ่ชนิดหนึ่ง
พญากระรอกบินลาว จัดอยู่ในสกุล Biswamoyopterus ซึ่งนับเป็นชนิดที่สองในสกุลนี้ หลังจากชนิดแรกถูกค้นพบครั้งแรกที่อินเดียเมื่อปี ค.ศ. 1981 เป็นกระรอกบินขนาดใหญ่ มีความยาวจากหัวถึงหาง 107.5 เซนติเมตร น้ำหนัก 1.8 กิโลกรัม อาศัยอยู่ในป่าดิบลึก โดยถูกเก็บตัวอย่างแรกได้เมื่อเดือนกันยายน ค.ศ. 2012 ที่ตลาดสดในเมืองปากกะดิ่ง แขวงบอลิคำไซ ในภาคกลางของประเทศลาว นับเป็นกระรอกที่หายาก
ได้ถูกศึกษาและบรรยายทางวิทยาศาสตร์โดยนักวิจัยนานาชาติจากประเทศไทย (คณะวิทยาศาสตร์ มหาวิทยาลัยสงขลานครินทร์), ลาว และ สหราชอาณาจักร
แหล่งข้อมูลอื่น

ข้อมูลที่เกี่ยวข้องกับ Biswamoyopterus laoensis ที่วิกิสปีชีส์
พญากระรอกบินสีดำ (สกุล)

| พญากระรอกบินสีดำ |
| --- | --- |

พญากระรอกบินสีดำ (A. tephromelas) เป็นชนิดที่พบได้ในประเทศไทย

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Rodentia
วงศ์:: Sciuridae
วงศ์ย่อย:: Pteromyinae หรือ Sciurinae
เผ่า:: Pteromyini
สกุล:: Aeromys (Robinson & Kloss, 1915)

ชนิด
 Aeromys tephromelas   Aeromys thomasi
พญากระรอกบินสีดำ (อังกฤษ: Large black flying squirrel) เป็นสกุลของกระรอกบินขนาดใหญ่สกุลหนึ่ง ใช้ชื่อสกุลว่า Aeromys (/แอ-โร-มิส/) อาจเรียกได้เป็นพญากระรอกบินได้เนื่องจากมีขนาดใหญ่ พบกระจายพันธุ์ในป่าดิบชื้นตั้งแต่ภาคใต้ของประเทศไทยลงไปตลอดแหลมมลายูและอินโดนีเซีย
พบกระจายพันธุ์ 2 ชนิด
พญากระรอกบินสีดำ, Aeromys tephromelas
พญากระรอกบินโธมัส, Aeromys thomasi
แหล่งข้อมูลอื่น

ข้อมูลที่เกี่ยวข้องกับ Aeromys ที่วิกิสปีชีส์
พนักงานต้อนรับบนเครื่องบิน

พนักงานต้อนรับบนเครื่องบินของ เอมิเรตส์แอร์ไลน์
พนักงานต้อนรับบนเครื่องบิน (อังกฤษ: Flight attendant) ถ้าเป็นภาษาปาก ผู้ชายอาจเรียกว่า สจ๊วต หรือ แอร์โฮสต์  ส่วนผู้หญิงอาจเรียกว่า สจ๊วตเดส, แอร์โฮสเตส หรือ นางฟ้า คือ ผู้พิทักษ์ความปลอดภัย และอำนวยความสะดวกสบายแก่ผู้โดยสารบนอากาศยาน โดยมีหน้าที่ต่าง ๆ เช่น คอยดูแลช่วยเหลือผู้โดยสารในกรณีฉุกเฉิน รับผิดชอบตรวจเช็คอุปกรณ์ประจำเครื่องตามจุดต่าง ๆ เช่น ถังออกซิเจน เครื่องดับเพลิง ไฟฉาย หน้ากากออกซิเจน และเสื้อชูชีพ สำหรับสาธิตให้ผู้โดยสาร ฯลฯ ให้ครบถ้วนถูกต้องตามรายการ และอยู่ในสภาพใช้การได้
นอกจากนี้ยังมีหน้าที่ในการให้บริการแก่ผู้โดยสาร เช่น การเตรียมอาหาร การเสิร์ฟอาหารและเครื่องดื่ม การให้การรักษาพยาบาลแก่ผู้โดยสารที่เจ็บป่วย การจัดหาที่นั่งให้กับผู้โดยสาร ตรวจดูให้ผู้โดยสารรัดเข็มขัดก่อนเครื่องบินขึ้นหรือลง แจกสิ่งพิมพ์ให้ผู้โดยสารอ่าน และดูแลรักษาความสะอาดเรียบร้อย ในห้องผู้โดยสาร และห้องน้ำ เป็นอาทิ
โหน่ง ชะชะช่า

| โหน่ง ชะชะช่า |
| --- | --- |
ชื่ออื่น: โหน่ง เชิญยิ้ม
เกิด: 7 มิถุนายน พ.ศ. 2516 (51 ปี) ชูศักดิ์ เอี่ยมสุข อำเภอองครักษ์ จังหวัดนครนายก ประเทศไทย
ส่วนสูง: 1.71 เมตร (5 ฟุต 7 1⁄2 นิ้ว)
คู่สมรส: กัญญณัช เอี่ยมสุข
บุตร: 2 คน
อาชีพ: นักแสดงตลก นักแสดง พิธีกร นักร้อง ผู้กำกับภาพยนตร์ นักธุรกิจ
ปีที่แสดง: พ.ศ. 2524–ปัจจุบัน
ผลงานเด่น: ตุ่น จากภาพยนตร์ สายล่อฟ้า (2547)   โจ จากภาพยนตร์ 32 ธันวา (2552)
สังกัด: เวิร์คพอยท์  เอ็นเทอร์เทนเมนท์
โหน่ง ชะชะช่า หรือ โหน่ง เชิญยิ้ม ชื่อจริง ชูศักดิ์ เอี่ยมสุข (เกิด 7 มิถุนายน พ.ศ. 2516) เป็นนักแสดงตลกชื่อดังจากแก๊งสามช่า สังกัดเวิร์คพอยท์ เอ็นเทอร์เทนเมนท์ มีลักษณะเด่นคือตัวอ้วนและศีรษะโล้น ตั้งฉายาให้ตนเองว่า "ตลกซุปเปอร์สตาร์" มีน้องชายที่เป็นตลกและนักแสดง คือ นุ้ย เชิญยิ้ม ความสามารถเล่น ระนาดโหมโรง
ประวัติ

โหน่ง ชะชะช่า เกิดเมื่อวันที่ 7 มิถุนายน พ.ศ. 2516 เป็นชาวตำบลพระอาจารย์ อำเภอองครักษ์ จังหวัดนครนายก เป็นบุตรคุณพ่อหนุ่ม เอี่ยมสุข ต่อมาได้ย้ายมาอยู่อำเภออู่ทอง จังหวัดสุพรรณบุรี จบการศึกษาชั้นประถมศึกษาปีที่ 6 จากโรงเรียนวัดมัชฌันติการาม เมื่ออายุได้ 12 ปี ได้เข้ามาในวงการตลกโดยเริ่มจากมีนักจัดรายการชักชวนเข้ามา แนะนำให้เต้นหางเครื่องอยู่วงดนตรีลูกทุ่ง ศรชัย เมฆวิเชียร จบจากศรชัย อยู่กับ สายัณห์ สัญญา เริ่มเป็นตลก โดยแสดงรีวิวหน้าเวที พอเป็นตลกวงสายัณห์ ทีนี้ สายัณห์ยุบวง ออกมาเล่นคาบาเล่กับ ครูยนต์ สตาร์วอล์คาบาเลตโชว์ ออกจากครูยนต์มาเล่นตลกคณะซุปเปอร์บอยคณะแรก ก่อนหน้านั้นอยู่คณะสี่ภาคก่อน ไปคณะชูศรี เชิญยิ้ม เรื่อยมาจนอยู่คณะตลก เป็ด เชิญยิ้ม โดยการชักชวนของ หนู เชิญยิ้ม ในชื่อ โหน่ง เชิญยิ้ม อยู่ได้ 2 ปีกว่า
ต่อมา หม่ำ จ๊กมก ได้ชักชวนให้มาร่วมเป็นนักแสดงรับเชิญในรายการ ระเบิดเถิดเทิง ของบริษัทเวิร์คพอยท์ฯ และด้วยเอกลักษณ์อันโดดเด่น คือ มีศีรษะโล้นและรูปร่างอ้วนกลม กับฉายาที่เป็นที่รู้จักกันดีที่ว่า “ฮะโหน่ง.. มาแว้ว” ทำให้โหน่งสามารถแจ้งเกิดเป็นนักแสดงตลกในวงการโทรทัศน์ได้ จนได้เป็นนักแสดงสมทบในช่วงแรกและเข้าร่วมเป็นหนึ่งในแก๊งสามช่า รายการ ชิงร้อยชิงล้าน Cha Cha Cha อย่างเป็นทางการ เมื่อวันที่ 8 กันยายน 2542 ร่วมกับ หม่ำ จ๊กมก และ เท่ง เถิดเทิง ได้เปลี่ยนชื่อเป็น "โหน่ง ชะชะช่า" กลายเป็นดารานักแสดงตลกชื่อดังจนถึงปัจจุบัน
หลังจากที่หม่ำเลิกทำทีมตลก ส่วนเท่งไปทำลิเกอยู่ช่วงหนึ่ง โหน่งจึงทำหน้าที่เป็นหัวหน้าคณะซึ่งเป็นการรวมตลกดาวรุ่งมาแรงในขณะนั้น โดยมีสมาชิกดังนี้
บอล เชิญยิ้ม (พ.ศ. 2544-2548)
เอ๋ เชิญยิ้ม (พ.ศ. 2544-2548)
เชษฐ์ เชิญยิ้ม (พ.ศ. 2544-2548)
เพียว ดอกมะดัน (พ.ศ. 2544-2548) (เสียชีวิต)
บังเจี๊ยบ สี่ดาว (พ.ศ. 2544-2548) (เสียชีวิต)
ส้มเช้ง สามช่า (พ.ศ. 2544-2545)
กิ๊ฟ โคกคูน (พ.ศ. 2544-2546)
แวว จ๊กม๊ก (พ.ศ. 2544-2546) (เสียชีวิต)
น้ำหวาน ซุปเปอร์โจ๊ก (พ.ศ. 2544-2545)
หญิง ชะชะช่า (พ.ศ. 2544-2545)
กบ ชะชะช่า (พ.ศ. 2544-2548) (เสียชีวิต)
เก่ง ชะชะช่า (พ.ศ. 2544-2545)
นุ้ย เชิญยิ้ม (พ.ศ. 2544)
หน่อย เชิญยิ้ม (พ.ศ. 2544)
เจมส์ เชิญยิ้ม (พ.ศ. 2544) (เสียชีวิต)
จั๊กกะบุ๋ม เชิญยิ้ม (พ.ศ. 2544)
มืด มอมแมม (พ.ศ. 2544 - 2545)
สมส่วน เชิญยิ้ม (พ.ศ. 2544 - 2545)
ภายหลังโหน่งเลิกทำทีม จึงมอบคณะให้บอลดูแลต่อ
ชีวิตครอบครัว

โหน่ง ชะชะช่า ปัจจุบันสมรสกับ กัญญณัช เอี่ยมสุข (ชื่อเดิม:ชุติมา) หลังใช้ชีวิตคู่มาถึง 30 ปี และมีบุตรชายด้วยกันสองคน คือ "เดียร์" นายภาคิน เอี่ยมสุข (ชื่อเดิม:กิติภูมิ) และ "บุหรี่" นายศิวนาถ เอี่ยมสุข (ชื่อเดิม:สถาพร)   , มีน้องชายชื่อ นุ้ย เชิญยิ้ม มีน้องชายชื่อ เกียรติศักดิ์ รามวงษ์ หรือ กบ ชิงร้อย โดยน้องชายต่างบิดาเสียชีวิตเมื่อวันที่ 28 เมษายน พ.ศ. 2561
ผลงาน

| ผลงานรายการโทรทัศน์ในปัจจุบัน> พ.ศ. | ผลงานรายการโทรทัศน์ในปัจจุบัน> รายการ | ผลงานรายการโทรทัศน์ในปัจจุบัน> บทบาท | ผลงานรายการโทรทัศน์ในปัจจุบัน> เป็นพิธีกร / แสดงร่วมกับ | ผลงานรายการโทรทัศน์ในปัจจุบัน> ออกอากาศ | ผลงานรายการโทรทัศน์ในปัจจุบัน> หมายเหตุ |
| --- | --- | --- | --- | --- | --- |
| 2566 - ปัจจุบัน | หกฉากครับจารย์ | ครูหา |  | ช่องเวิร์คพอยท์ |  |
ผลงานรายการโทรทัศน์ในอดีต
| พ.ศ. | รายการ | บทบาท | เป็นพิธีกร / แสดงร่วมกับ | ออกอากาศ | หมายเหตุ |
| 2540 | ก่อนบ่ายคลายเครียด | นักแสดงในรายการ | เชิญยิ้ม | ช่อง 3 |  |
| 2540 - 2542 | แสบคูณสอง | นักแสดงสมทบ | เกียรติ กิจเจริญ   ติ๊ก กลิ่นสี   เท่ง เถิดเทิง | ช่อง 7 |  |
| 2540 - 2564 | ระเบิดเถิดเทิง | โหน่ง / จ.ส.อ.โหน่ง / อาโหน่ง / แหนม / ด่าง / จารย์โหน่ง | เท่ง เถิดเทิง | ช่อง 5   ช่องเวิร์คพอยท์ | เดิมเคยมาร่วมแสดงในปี 2540 โดยดารารับเชิญในเทปนั้น คือ วัลวิภา โยคะกุล |
| 2541 - 2548 | เกมจารชน | พิธีกร | มยุรา เศวตศิลา   ศัลย์ อิทธิสุขนันท์ | ช่อง 5 | เดิมเคยเป็นหน่วยพิฆาต และต่อมารับหน้าที่เป็นพิธีกรต่อจาก เสนาหอย ในปี 2543 |
| 2542 - 2566 | ชิงร้อยชิงล้าน | พิธีกร | ปัญญา นิรันดร์กุล   มยุรา เศวตศิลา   หม่ำ จ๊กมก   เท่ง เถิดเทิง  ส้มเช้ง สามช่า   พัน พลุแตก   ตุ๊กกี้ ชิงร้อยชิงล้าน   ศิวดล จันทเสวี   วรัทยา นิลคูหา   ศิวัฒน์ โชติชัยชรินทร์   แจ๊ส ชวนชื่น   บอล เชิญยิ้ม  นาย เดอะคอมเมเดียน | ช่อง 5   ช่อง 7   ช่อง 3   ช่องเวิร์คพอยท์ | เข้าเป็นสมาชิกแก๊งสามช่า ต่อจาก หนู คลองเตย |
| 2543 | สกูป แฟนพันธุ์แท้ | พิธีกร | ศัลย์ อิทธิสุขนันท์ | ช่อง 5 | เป็นเทปชิมลางที่ออกอากาศก่อนรูปแบบจริงจะตามมาทีหลัง |
| 2546 | เถ้าแก่ใหญ่ | พิธีกร | ธงชัย ประสงค์สันติ | ช่อง 5 |  |
| 2546 - 2551 | ชัยบดินทร์โชว์ | พิธีกร | มยุรา เศวตศิลา   หม่ำ จ๊กมก   เท่ง เถิดเทิง   ส้มเช้ง สามช่า | ช่องโมเดิร์นไนน์ทีวี |  |
| 2546 - 2550 | โคกคูนตระกูลไข่ | หอยโข่ง | หม่ำ จ๊กมก   จินตรา สุขพัฒน์   พิพัฒน์ วิทยาปัญญานนท์ | ช่อง 3 |  |
| 2548 - 2558 | ชิงร้อยชิงล้าน มหัศจรรย์วันหยุด | พิธีกร | หม่ำ จ๊กมก   เท่ง เถิดเทิง  ส้มเช้ง สามช่า   พัน พลุแตก   ตุ๊กกี้ ชิงร้อยชิงล้าน | ช่อง 7   ช่อง 3 |  |
| 2550 | สงครามเท้าไฟ | พิธีกร | สุจิรา อรุณพิพัฒน์ | ช่อง 5 |  |
| 2550 - 2551   2552 - 2565 | ตลก 6 ฉาก | พิธีกร | พัน พลุแตก   ตุ๊กกี้ ชิงร้อยชิงล้าน   พิษณุ นิ่มสกุล   ภัทรศยา เครือสุวรรณศิริ   โก๊ะตี๋ อารามบอย   ศิวดล จันทเสวี   นลินทิพย์ เพิ่มภัทรสกุล   ศิลป์ รุจิรวนิช   ดนู ชุตินาวี   ภาคภูมิ จงมั่นวัฒนา | ช่อง 5   ช่องเวิร์คพอยท์ |  |
| 2551 | อัจฉริยะยกบ้าน | พิธีกร | แทนคุณ จิตต์อิสระ | ช่อง 5 |  |
| 2552 | เก่งยกห้อง | พิธีกร | วราวุธ เจนธนากุล | ช่องโมเดิร์นไนน์ทีวี |  |
| 2553 | เท่ง โหน่ง ผจญภัย | พิธีกร | เท่ง เถิดเทิง | ช่อง 5 |  |
| 2554 | คนอวดผี | แขกรับเชิญ | เท่ง เถิดเทิง | ช่อง 5 |  |
| 2557 | ขบวนการ 3 ช่า | พิธีกร | หม่ำ จ๊กมก   เท่ง เถิดเทิง | ช่อง 3 |  |
| 2557 - 2562 | เท่งโหน่งวิทยาคม | พิธีกร | เท่ง เถิดเทิง | ช่องเวิร์คพอยท์ |  |
| 2565 | ลูกทุ่งสิบทิศ | พิธีกร | ศิวัฒน์ โชติชัยชรินทร์ | ช่องเวิร์คพอยท์ |  |
ผลงาน > ละครโทรทัศน์

| พ> ศ. | เรื่อง | รับบท | ช่อง |
| --- | --- | --- | --- |
| 2540 | เพลงรักจากบ้านนา |  | ช่อง 9 |
| 2541 | สะใภ้ปฏิวัติ | (รับเชิญ) | ช่อง 7HD |
| 2541 | แม่ดอกกระถิน | โหน่ง | ช่อง 3 เอชดี |
| 2542 | ดาวคนละดวง | จ่าอ้วน | ช่อง 7HD |
| 2542 | แก้วกินรี |  | ช่อง 7HD |
| 2542 | ขุนช้างขุนแผน |  | ช่อง 3 เอชดี |
| 2543 | ผมมากับพระ |  | ช่อง 7HD |
| 2544 | ชายครับผมเป็นชาย | มนู | ช่อง 5 |
| 2544 | คน 2 คม | เหน่ง | ช่อง 5 |
| 2546 | โทน | สังข์ทอง (สังข์) | ไอทีวี |
| 2550 | เพลงรักริมฝั่งโขง | (รับเชิญ) | ช่อง 7HD |
| 2567 | เพลงลำคำเขื่อนแก้ว | แสด | ช่องเวิร์คพอยท์ |
ผลงาน > ซิตคอม

| พ> ศ. | เรื่อง | รับบท | ช่อง |
| --- | --- | --- | --- |
| 2552 | แฟกทอรีที่รัก | รับเชิญ | ช่อง 3 เอชดี |
| 2565 | โรงงานบรรจุรัก | รับเชิญ | ช่องเวิร์คพอยท์ |
| 2565-2566 | โอมเพี้ยงอาจารย์คง | โป่ง | ช่องเวิร์คพอยท์ |
ผลงาน > ภาพยนตร์

| ปี | เรื่อง | บทบาท | หมายเหตุ |
| --- | --- | --- | --- |
| 2538 | ผีแม่ม่ายป้ายแดง |  |  |
| 2545 | ผีหัวขาด | อาแปะโรงรับจำนำ | รับเชิญ |
| 2546 | คนปีมะ | นักเลง | รับเชิญ |
คนหลบผี: 
| 2547 | บอดี้การ์ดหน้าเหลี่ยม | ลูกน้องทรงพล | รับเชิญ |
| ฟอร์มาลินแมน รักเธอเท่าฟ้า | เสนาะ |  |  |
| สายล่อฟ้า | ตุ่น |  |  |
| 2548 | เอ๋อเหรอ | สำรวย |  |
| เสือภูเขา | ด่างลี |  |  |
| คนหอนขี้เรื้อน ในคืนเดือนเสี้ยว | แฟร้งค์ |  |  |
| 2549 | โหน่ง เท่ง นักเลงภูเขาทอง | น้อยโหน่ง |  |
| 2550 | เท่ง โหน่ง คนมาหาเฮีย | โหน่ง |  |
| บอดี้การ์ดหน้าเหลี่ยม 2 | คนขับเรือ | รับเชิญ |  |
| 2551 | หม่ำ เดียว หัวเหลี่ยม หัวแหลม | ยาม |  |
| ว้อ หมาบ้ามหาสนุก | พรานจ้อน | รับเชิญ |  |
| 2553 | 32 ธันวา | โจ |  |
| 2553 | โป๊ะแตก | โหน่ง ชะชะช่า | แสดงเป็นตัวเอง |
| ตุ๊กกี้ เจ้าหญิงขายกบ | องค์รักษ์โหน่ง |  |  |
| มือปืนดาวพระเสาร์ | ตี๋ ไรเฟิล | คู่กับ คริส หอวัง |  |
ยายสั่งมาใหญ่: 
| 2554 | เท่ง โหน่ง จีวรบิน | เสี่ยโหน่ง |  |
| หมาแก่ อันตราย | ตี๋ ไรเฟิล | รับเชิญ |  |
| จั๊กกะแหล๋น | โหน่ง ชะชะช่า | รับเชิญ |  |
| ใหม่กะหม่ำ โดนกะโดน | กระเพรา |  |  |
| 2558 | แคท อ่ะ แว้บ! #แบบว่ารักอ่ะ |  |  |
| 2560 | ไทยแลนด์โอนลี่ #เมืองไทยอะไรก็ได้ | เวนย์ |  |
| 2562 | แฮปปี้นิวยู แสบสนั่น ยันหว่าง | สนั่น |  |
| บอดี้การ์ดหน้าหัก | อากง |  |  |
| 2566 | ทิดน้อย | แม่ทัพเชียงตุง | รับเชิญ |
ผลงาน > กำกับภาพยนตร์

เท่ง โหน่ง คนมาหาเฮีย (2550) ร่วมกับ เท่ง เถิดเทิง
ผลงาน > มิวสิกวิดีโอ

รู้แล้วอย่าบอก ของ พุ่มพวง ดวงจันทร์
แบ่งสมบัติ โน้ต เชิญยิ้ม วนิดา แสงสุข (2539)
ลงขัน ของ อาร์ม โต้รุ่ง
นิยาย (Novel) ของ โมเดิร์นด็อก
กินตับ เท่ง เถิดเทิง
ทุ้มอยู่ในใจ  "STAR THEQUE" GTH 11 ปีแสงคอนเสิร์ต
บุญบ้านเฮา ของ วิทย์ สุวิทย์
ผลงาน > ซิงเกิล

โทน (2546) เพลงประกอบละครเรื่องโทน
เอาอย่างนี้อีกที่หนึ่ง (2550) เพลงประกอบละครเรื่องเพลงรักริมฝั่งโขง
ไก๊ไก่ (2558)
หลานสามช่า น้าคาราบาว (2558)
ไก๊ไก่ไกมุ (2559) เพลงประกอบเรื่องมาสค์ไรเดอร์ไกมุ
ไม่ได้กินทุกวัน (2560)
เยาวราช (เกลียดห้องเบอร์แปด) ​(2562) (ต้นฉบับ​ สายัณห์​ สัญญา)​ เดิมคือชื่อเพลง​ เกลียดห้องเบอร์ ​5 ​
พรสนั่น ปีใหม่ (2562) เพลงประกอบภาพยนตร์เรื่องแฮปปี้นิวยู แสบสนั่น ยันหว่าง
สย สายยืน (2565)
ผลงาน > อื่น ๆ

โฆษณา : ขนมทอดกรอบ ตะวัน
โฆษณา : เจเล่มิกซ์
หนังสือ : ฮะ..โหน่งมาแว้ว
โฆษณา : โออิชิ “รหัสโออิชิ ลุ้นรวยทุกชั่วโมง”
เพลง : ขอความสุขคืนกลับมา (19 พฤษภาคม 2553) - เพื่อเป็นกำลังใจแก่ชาวไทยที่มีความรู้สึกทุกข์ จากการสูญเสียสถานที่สำคัญต่างๆ ในกรุงเทพมหานคร
เพลง : ครองแผ่นดินโดยธรรม (ธันวาคม 2554) - เพื่อเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
เพลง : สดุดีมหาราชา (สิงหาคม 2556) - เพื่อเทิดพระเกียรติแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสปีมหามงคลเฉลิมพระชนมพรรษา 86 พรรษา
ผลงาน > คอนเสิร์ต

คอนเสิร์ต : บาวเบญจเพส (1 - 2 ธันวาคม 2550)
คอนเสิร์ต : โชว์ป๋า พูดจา ภาษาเทพ (18 ตุลาคม 2552)
คอนเสิร์ต : หม่ำ On Stage ตอน หม่ำมองเครื่องบิน (15 - 17 พฤศจิกายน 2552)
คอนเสิร์ต : รำลึก 30 ปี ล้อต๊อก ตลก 4 แผ่นดิน (30 กันยายน 2555)
คอนเสิร์ต : แก๊งสามช่า CARNIWOW (10 มกราคม 2557)
คอนเสิร์ต : คาราบาว 3 ช่า เฟสติวัล ลูกสิงหราช (31 ตุลาคม 2557)
คอนเสิร์ต : เทศกาลเบิกบานใจ ตอน KBank แก๊ง 3 ช่าคาราบาว (30 มกราคม - 26 มิถุนายน 2558)
คอนเสิร์ต : Kbank แก๊ง 3 ช่า VS คาราบาว เฟสติวัล สงกรานต์มาแล้ว FESTIVAL SONGKRAN (6 เมษายน 2559)
คอนเสิร์ต : Kbank แก๊ง 3 ช่า VS คาราบาว เฟสติวัล ลูกสิงหราช LAEMSING FESTIVAL SONGKRAN (9 เมษายน 2559)
คอนเสิร์ต : จับมือกันไว้ตลกไทยไม่ทอดทิ้งกัน (2560)
คอนเสิร์ต : ทองหล่อเล่นสด (2 กรกฎาคม 2560)
คอนเสิร์ต : รำลึก พ่อดม ชวนชื่น (27 ธันวาคม 2561)
คอนเสิร์ต : หนึ่งใจ...ช่วยเหลือผู้ประสบภัยน้ำท่วม (16 กันยายน 2562)
คอนเสิร์ต : ครบรอบ 1 ปี ไวพจน์ เพชรสุพรรณ (12 มกราคม 2566)
รางวัล

Asian Television Awards 2008 นักแสดงรายการตลกฝ่ายชายยอดเยี่ยม  (Best Comedy Permance by an Actor)
แหล่งข้อมูลอื่น

หม่ำ เท่ง โหน่ง โมเดลกระตุกต่อมฮา เรียกดูวันที่ 21 มี.ค. 2550
ชูศักดิ์ เอี่ยมสุข (โหน่ง)
กรณี "โหน่ง ชะชะช่า" กับมุกสาวเปลือยอก[ลิงก์เสีย]
| ด ค กรางวัลสตาร์พิกส์ไทยฟิล์มอะวอดส์ สาขานักแสดงนำชายยอดเยี่ยม  |
| --- | --- |
2546–2551:  ทาดาโนบุ อาซาโนะ (2546)  ปิติศักดิ์ เยาวนานนท์ (2547)  ฉัตรชัย เปล่งพานิช (2548)  กฤษดา สุโกศล แคลปป์ (2549)  มาริโอ้ เมาเร่อ (2550)  อนันดา เอเวอร์ริ่งแฮม (2551) 
2552–2562:  ปรเมศร์ น้อยอ่ำ (2552)  ชูศักดิ์ เอี่ยมสุข (2553)  นพชัย ชัยนาม (2554)  อภิชัย ตระกูลเผด็จไกร (2555)  ณเดชน์ คูกิมิยะ (2556)  จิรายุ ละอองมณี (2557)  ซันนี่ สุวรรณเมธานนท์ (2558)  เอกชัย ศรีวิชัย (2559)  ชานน สันตินธรกุล (2560)  ศุกลวัฒน์ คณารศ (2561)  ศดานนท์ ดุรงคเวโรจน์ (2562)  มาริโอ้ เมาเร่อ (2563)  อิชณน์กร พึ่งเกียรติรัศมี (2564) 
| ด ค กรายชื่อนักแสดงไทยที่ได้รับรางวัล Asian Television Awards |
| --- | --- |
นักแสดงนำหญิงยอดเยี่ยม:  พิยดา อัครเศรณี (2006)  จีรนันท์ มะโนแจ่ม (2008)  ทิสานาฏ ศรศึก (2019)  ต้นตะวัน ตันติเวชกุล (2023) 
นักแสดงสมทบชายยอดเยี่ยม:  จิรายุ ตันตระกูล (2018)  อรรถพันธ์ พูลสวัสดิ์ (2019) 
นักแสดงสมทบหญิงยอดเยี่ยม:  นุสบา ปุณณกันต์ (2015)  สินจัย เปล่งพานิช (2018)  อัญรินทร์ ธีราธนันพัฒน์ (2019) 
นักแสดงตลกยอดเยี่ยม:  พงษ์ศักดิ์ พงษ์สุวรรณ (2007)  ชูศักดิ์ เอี่ยมสุข (2008)  ชูศักดิ์ เอี่ยมสุข (2009) 
| ด ค กบมจ> เครือบั้งไฟตระกูลวงษ์คำเหลา |
| --- | --- |
บริษัทแม่: บริษัท เครือบั้งไฟตระกูลวงษ์คำเหลา จำกัด (มหาชน)
ดนตรี: บั้งไฟ การดนตรี • ลำน้ำชี •
อีเวนต์,โชว์บิซ และคอนเสิร์ต: บั้งไฟ การละครเวที
ธุรกิจดิจิตอล: บั้งไฟ การถ่ายทำ/บันทึกการแสดงสด •  บั้งไฟ วิดีโอ •  บั้งไฟ ดีวีดี
วิทยุกระจายเสียง: เครือบั้งไฟ เรดิโอ
วิทยุโทรทัศน์: บั้งไฟ สตูดิโอ   •  ทีวีอีสาน •   บั้งไฟ ซิทคอม  •  ตระกูลโทรทัศน์บั้งไฟ  •  บั้งไฟ โชว์  •  บั้งไฟ แชนแนล ทีวี  •  ไอยรา แชนแนล
ภาพยนตร์: บั้งไฟ ฟิล์ม   •   บั้งไฟ แอนิเมชั่น   •   ไอยราฟิล์ม   •   เมืองช้างฟิล์ม โปรดักส์ชั่น   •   เมืองยโสธรภาพยนตร์    •   อินทร์ ฟิล์ม
สิ่งพิมพ์: บั้งไฟ พับลิชชิ่ง •   วงการบันเทิงนิวส์  •   บั้งไฟ การหนังสือ •  วงษ์คำเหลาออฟชิน •   ลักษ์ พับลิชชิ่ง •   บั้งไฟ เทเล-วิชั่น
ธุรกิจอื่นๆ: บั้งไฟ ซีนีเพล็กซ์ กรุ๊ป • บั้งไฟ ฟิล์มแลป • โรงลาบยโสธร
สถาบันการศึกษา: วิทยาลัยสถาบันการศึกษาเครือบั้งไฟ(อินเตอร์เนชั่นแนล)(สถาบันเครือบั้งไฟ)
บุคลากรระดับสูง: เพ็ชรทาย วงษ์คำเหลา(CEO)  •   สายสิน วงษ์คำเหลา  •  ทัชชกร ยีรัมย์  •   ชูศักดิ์ เอี่ยมสุข •   พงษ์ศักดิ์ พงษ์สุวรรณ •   เอ็นดู วงษ์คำเหลา  •   สุดารัตน์ บุตรพรหม  •  อนุพงษ์ วงษ์คำเหลา  •   ภาณุพันธ์ ครุฑโต  •  ไหมไทย ใจตะวัน •  สุชาติ วรกวิน  •  วรวิทย์ ศักดิ์ภาวิ  •  คินวิละ ศักดิ์ภาวิ  •  ธนอร์ธ ศิริเรือง
| ด ค กแก๊งสามช่า |
| --- | --- |
สมาชิกปัจจุบัน:  หม่ำ จ๊กมก  เท่ง เถิดเทิง  โหน่ง ชะชะช่า  ส้มเช้ง สามช่า  พัน พลุแตก 
สมาชิกในอดีต:  หนู คลองเตย  ท็อฟฟี่ สามบาทห้าสิบ  ตุ๊กกี้ ชิงร้อยชิงล้าน
พรชัย รุจิประภา

| พรชัย รุจิประภาม> ป.ช., ม.ว.ม., ร.จ.พ. |
| --- | --- |


รัฐมนตรีว่าการกระทรวงเทคโนโลยีสารสนเทศและการสื่อสาร
ดำรงตำแหน่ง 30 สิงหาคม พ.ศ. 2557 – 19 สิงหาคม พ.ศ. 2558
นายกรัฐมนตรี: พล.อ.ประยุทธ์ จันทร์โอชา
ก่อนหน้า: น.อ.อนุดิษฐ์ นาครทรรพ
ถัดไป: อุตตม สาวนายน
 
ข้อมูลส่วนบุคคล
เกิด: 19 เมษายน พ.ศ. 2495 (72 ปี)
ศาสนา: พุทธ
คู่สมรส: อุษา รุจิประภา

พรชัย รุจิประภา เป็น ประธานกรรมการในคณะกรรมการปฏิรูปประเทศด้านพลังงาน รัฐมนตรีว่าการกระทรวงเทคโนโลยีสารสนเทศและการสื่อสาร ในรัฐบาลของพลเอกประยุทธ์ จันทร์โอชา อดีตปลัดกระทรวงพลังงาน และอดีตปลัดกระทรวงวิทยาศาสตร์และเทคโนโลยี
ประวัติ

พรชัย รุจิประภา เกิดเมื่อวันที่ 19 เมษายน พ.ศ. 2495 เป็นบุตรของนายเทียม กับนางทวี รุจิประภา สำเร็จการศึกษาระดับปริญญาตรีด้านอุตสาหกรรมเกษตร จากมหาวิทยาลัยเกษตรศาสตร์ ระดับปริญญาโท รัฐประศาสนศาสตร์ จากคณะรัฐประศาสนศาสตร์ สถาบันบัณฑิตพัฒนบริหารศาสตร์ และปริญญาโทและปริญญาเอก ด้านเศรษฐศาสตร์ จากมหาวิทยาลัยเพนซิลเวเนีย
พรชัย สมรสกับนางอุษา รุจิประภา (สกุลเดิม เพิ่มพูน) เลขานุการกรมความร่วมมือระหว่างประเทศ กระทรวงการต่างประเทศ
การทำงาน

พรชัย รุจิประภา เคยดำรงตำแหน่งรองเลขาธิการคณะกรรมการพัฒนาการเศรษฐกิจและสังคมแห่งชาติ เมื่อปี พ.ศ. 2542 เป็นรองปลัดกระทรวงพลังงาน ในวันที่ 3 กรกฎาคม ปี พ.ศ. 2546 และเป็นปลัดกระทรวงพลังงาน ในวันที่ 1 ตุลาคม พ.ศ. 2549 ในช่วงรัฐบาลพลเอกสุรยุทธ์ จุลานนท์ ระหว่างดำรงตำแหน่งปลัดกระทรวงพลังงาน ในรัฐบาล อภิสิทธิ์ เวชชาชีวะ เขาเป็นกรรมการศูนย์อำนวยการแก้ไขสถานการณ์ฉุกเฉิน เขาดำรงตำแหน่งดังกล่าวตั้งแต่วันที่ 7 เมษายน 2553 ถึง 30 กันยายน พ.ศ. 2553เขาพ้นจากตำแหน่งเนื่องจากได้รับการดำรงตำแหน่งปลัดกระทรวงวิทยาศาสตร์และเทคโนโลยี
จากนั้นจึงโอนมาดำรงตำแหน่งปลัดกระทรวงวิทยาศาสตร์และเทคโนโลยี ตั้งแต่วันที่ 1 ตุลาคม พ.ศ. 2553 ในช่วงรัฐบาลนายอภิสิทธิ์ เวชชาชีวะ
ในปี พ.ศ. 2557 เขาได้รับแต่งตั้งเป็นรัฐมนตรีว่าการกระทรวงเทคโนโลยีสารสนเทศและการสื่อสาร ในรัฐบาลของพลเอกประยุทธ์ จันทร์โอชา กระทั่งพ้นจากความเป็นรัฐมนตรี เมื่อวันที่ 19 สิงหาคม พ.ศ. 2558
เครื่องราชอิสริยาภรณ์

พ.ศ. 2549 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2545 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2545 –  เหรียญจักรพรรดิมาลา (ร.จ.พ.)
พญากาสัก

| พญากาสัก |
| --- | --- |


การจำแนกชั้นทางวิทยาศาสตร์
อาณาจักร:: Plantae
หมวด:: Magnoliophyta
ชั้น:: Magnoliopsida
อันดับ:: Vitales
วงศ์:: Vitaceae
สกุล:: Leea
สปีชีส์:: L.  macrophylla
ชื่อทวินาม
Leea macrophylla Roxb. ex Hornem., 1813

ชื่อพ้อง
  รายชื่อ    Leea venkobarowii Gamble  Leea talbotii King  Leea robusta Roxb.  Leea parallela Wall.  Leea pallida Craib  Leea latifolia Wall.  Leea integrifolia Roxb.  Leea diffusa M.A.Lawson  Leea coriacea M.A.Lawson  Leea cinerea M.A.Lawson  Leea aspera Wall.  Leea angustifolia M.A.Lawson   
พญากาสัก (อังกฤษ: Hathikana) ชื่อวิทยาศาสตร์:  Leea macrophylla อยู่ในวงศ์ Leeaceae เป็นไม้พุ่ม รากขนาดใหญ่ อ้วนคล้ายมันสำปะหลัง ลำต้นสีเขียว ใบเดี่ยว นูนตามเส้นใบ เนื้อใบหยาบ ดอกช่อ ดอกย่อยสีเขียวอมเหลือง ผลกลม เมล็ดขนาดเล็ก ใช้เป็นไม้ประดับ ในทางไสยศาสตร์ เชื่อว่าช่วยให้คงกระพันชาตรี
แหล่งข้อมูลอื่น

วิกิสปีชีส์ มีข้อมูลภาษาอังกฤษเกี่ยวกับ: Leea macrophylla
วิกิมีเดียคอมมอนส์มีสื่อเกี่ยวกับ พญากาสัก
สวนพฤกษศาสตร์หลวงเมืองคิว; มหาวิทยาลัยฮาร์วาร์ด; Australian Plant Name Index (บ.ก.), "Leea macrophylla", International Plant Names Index, สืบค้นเมื่อ June 8, 2013